ROMÂNIA

JUDEŢUL NEAMŢ

CONSILIUL LOCAL AL COMUNEI DULCEŞTI

PROCES-VERBAL

AL ŞEDINŢEI ORDINARE A CONSILIULUI LOCAL AL COMUNEI DULCEŞTI

DIN DATA DE 27.02.2025

 Şedinţa de Consiliu local a fost convocată prin Dispoziţia primarului comunei Dulcești nr.31 din 19.02.2025, iar prin Dispoziția nr. 32 din 24.02.02.2025 și Dispoziția nr. 33 din 25.02.2025 a fost suplimentată ordinea de zi a ședinței din data de 27.02.2025, care a avut loc la sediul Primăriei comunei Dulceşti, judeţul Neamţ, începând cu ora 1300.

 La ședință participă dl. primar al comunei Dulcești, dl. Cucu Paul-Daniel și domnii Iosub Dănuț și Petrariu Denis-Andrei.

 Urmarea efectuării prezenței de către secretarul general al comunei se constată prezența în unanimitate a domnilor consilieri (10 fizic și online dl. Merfea Constantin-Bogdan și dl. Nahoi Gheorghe).

Dl. Nahoi Gheorghe a trimis pe grupul de whatsapp al Consiliului local Dulcești un mesaj prin care precizează că este de acord cu toate proiectele de hotărâre înscrise pe ordinea de zi.

Dl. Blaj Petronel președintele de ședință dă citire ordinii de zi și suplimentării propuse, o supune la vot, fiind votată în unanimitate de către domnii consilieri.

 În conformitate cu prevederile art. 135 alin.(6) din Ordonanța de urgență nr. 57/2019 privind Codul administrativ, cu modificările și completările ulterioare, primarul comunei Dulcești în calitate de inițiator, dl. Cucu Paul-Daniel, retrage de pe ordinea de zi următoarele proiecte de hotărâri:

1. **Proiect de hotărâre privind aprobarea activităților finanțate integral din venituri proprii, sursa E de finanțare a Școlii Gimnaziale comuna Dulcești, județul Neamț.**
2. **Proiect de hotărâre privind aprobarea concesionării prin licitație publică a terenului în suprafață de 500 mp, identificat cu număr cadastral 52654, aflat în domeniul privat al comunei Dulcești, având categoria de folosință curți construcții.**
3. **Proiect de hotărâre privind aprobarea concesionării prin licitație publică a terenului în suprafață de 666 mp, identificat cu număr cadastral 52655, aflat în domeniul privat al comunei Dulcești, având categoria de folosință curți construcții**

D-na Adobriței Mioara-Cristina, secretarul general al comunei informează membrii Consiliului Local cu privire la cvorumul necesar pentru adoptarea hotărârilor, în conformitate cu prevederile art. 243 alin.1 lit. l din Ordonanța de urgență nr. 57/2019 privind Codul administrativ, cu modificările și completările ulterioare și a art. 91 alin.(1), lit. k din Ordinul Ministerului Dezvoltării, Lucrărilor Publice şi Administraţiei nr. 25/2021 pentru aprobarea modelului orientativ al statutului unităţii administrativ-teritoriale, precum şi a modelului orientativ al regulamentului de organizare şi funcţionare a consiliului local.

 Secretarul general al comunei dă citire procesului verbal al ședinței din 30.01.2025, conținutul acestuia fiind votat în unanimitate de domnii consilieri.

1. **Proiect de hotărâre privind acordarea ”Diplomei de onoare” și a premiului financiar, pentru cuplurile care au împlinit 50 ani căsătorie neîntreruptă și au domiciliul stabil în comuna Dulcești, județul Neamț**

Dl. primar Cucu Paul-Daniel prezintă listele cu actele de căsătorie din anii 1974 și 1975, nominalizând persoanele care împlinesc 50 de ani de căsătorie neîntreruptă.

Se supune la vot proiectul de hotărâre, fiind votat în unanimitate de domnii consilieri.

1. **Proiect de hotărâre privind schimbarea reprezentantului legal al comunei Dulcești, județul Neamț în cadrul proiectului ”Extindere sistem de supraveghere video în comuna Dulcești, județul Neamț”**

Se supune la vot proiectul de hotărâre, fiind votat în unanimitate de domnii consilieri.

1. **Proiect de hotărâre privind schimbarea reprezentantului legal al comunei Dulcești, județul Neamț în cadrul proiectului ”Modernizarea infrastructurii rutiere de bază în comuna Dulcești, județul Neamț”**

Se supune la vot proiectul de hotărâre, fiind votat în unanimitate de domnii consilieri.

1. **Proiect de hotărâre privind aprobarea tăierii și valorificarea ”masei lemnoase pe picior” provenită din lucrări de igienizare a fondului forestier, proprietatea publică a comunei Dulcești, administrată de Ocolul Silvic Roman**

Dl. primar precizează că este vorba de anumiți arbori care s-au uscat și pe care trebuie să-i valorificăm, care sunt în zona satului Poiana.

Se supune la vot proiectul de hotărâre, fiind votat în unanimitate de domnii consilieri.

1. **Proiect de hotărâre privind înregistrarea în domeniul privat a unor terenuri situate în intravilanul comunei Dulcești, județul Neamț**

Dl. Primar spune că în ultima vreme s-a făcut o monitorizare a terenurilor existente pe raza comunei, o verificare cu inventarul comunei, constatându-se că există două suprafețe de teren intravilan de 1231 mp din satul Corhana și 107 mp tren intravilan din satul Dulcești la intersecția str. Iazului cu str. Școlii.

Se supune la vot proiectul de hotărâre, fiind votat în unanimitate de domnii consilieri.

1. **Proiect de hotărâre privind aprobarea închirierii, prin atribuire directă, a păşunilor disponibile, aparţinând domeniul privat al comunei Dulcești, jud. Neamț**

Referitor la acest proiect dl. primar Cucu Paul-Daniel spune că aproape toți fermierii de pe raza comunei au contracte care se încheie în perioada februarie-martie-aprilie, de aceea a propus încheierea unor noi contracte, care să fie valabile pe perioada mandatului, să stabilim cu exactitate nr. de animale pe care le au, demarând și o procedură, să se vină cu adeverință de la medicul veterinar. Trebuie să aprobăm și un regulament în privința închirierii acestor pășuni. Cei care vor închiria pășunile trebuie să respecte clauzele contractuale, în același timp vă spun că în proiectul de hotărâre trebui să aprobăm și studiul de oportunitate, perioada pe care am propus-o de trei ani și comisia de analiză.

Se propun membrii în comisia de analiză a cererilor în vederea atribuirii trupurilor de pășune proprietatea privată a comunei Dulcești.

Dl. Ghiță Radu-Eusebiu îl propune pe dl. Chitaru Valeriu ca și președinte de comisie

Dl. Țipoș Ionuț-Paul îl propune pe dl. Rusu Vasile

Dl. Michiu Mihai îl propune pe dl. Ghiță Radu-Eusebiu

Din partea primăriei comunei Dulcești este propusă doamna Veleșcu Mihaela- Lăcrămioara inspector cadastru din cadrul compartimentul Registru agricol și cadastru și doamna Bolohoi Cristina din cadrul compartimentului de Taxe și Impozite locale.

Dl. Chitaru Valeriu propune ca fermierii să prezinte anual adeverința de la medicul veterinar cu nr. de animale din proprietate.

Dl. Chitaru Valeriu mai adaugă că fermierii au fost informați să prezinte contractele de arendare sau închiriere pentru verificare.

Se supun la vot propunerile menționate, fiind votate cu unanimitate de voturi.

Se supune la vot perioada de închiriere de 3 ani, votată în unanimitate.

Se supune la vot proiectul de hotărâre, fiind votat în unanimitate de domnii consilieri.

Dl. Ghiță Radu-Eusebiu precizează că trebuie adusă la cunoștința fermierilor perioada în care aceștia trebuie să facă plata închirierii, prima și a doua tranșă și despre penalități.

Dl. Mitrea Vasile menționează că mulți fermieri au debite neplătite.

1. **Proiect hotărâre privind acordarea unui mandat special reprezentantului comunei Dulcești, să voteze împotriva ajustării tarifelor de salubrizare Zona 2, jud. Neamț**

Dl. Primar precizează că s-a primit de la Asociația de Dezvoltare Intercomunitară ”ECONEAMȚ” o adresă referitoare la acordarea mandatului special, în care se face cunoscut faptul că începând cu data de întâi ianuarie 2025, operatorul economic își ajustează prețurile în sensul măririi acestora, invocând salariul minim pe economie și creșterea prețului la carburanți. De aceea doresc să aduc la cunoștința Consiliului Local, mai ales că s-au aprobat taxele și impozitele pentru anul 2025 încă din luna decembrie 2024, în proiectul inițiat am propus acordarea mandatului pentru a vota împotriva ajustării acestor tarife.

Se supune la vot proiectul de hotărâre, fiind votat în unanimitate de domnii consilieri.

1. **Proiect de hotărâre privind acordarea unui mandat special – modificarea contractului de delegare nr. 159/1035/04.04.2018**

Se supune la vot proiectul de hotărâre, fiind votat în unanimitate de domnii consilieri.

1. **Proiect de hotărâre** **privind aprobarea numărului total de asistenți personali ai persoanelor cu handicap grav din comuna Dulcești, județul Neamț, pentru anul 2025**

Dl. primar precizează că s-a făcut o analiză a asistenților personali ai persoanelor care au certificat de încadrare în grad de handicap grav, prevăzut cu asistent personal. În prima fază erau cinci copii, dar sunt unele peroane cărora li s-a agravat situația.

Se supune la vot proiectul de hotărâre, fiind votat în unanimitate de domnii consilieri.

1. **Proiect de hotărâre** **privind** **aprobarea utilizării din excedentul bugetar al anului 2024, a unei sume de 150 mii lei, pentru plata unor investiții în continuare, care se finalizează și pentru care urmează a fi efectuate plăți în perioada următoare**

Dl. Primar precizează că proiectul de buget a fost creionat, care va fi afișat, se va face o consultare publică, dar la acest moment există niște investiții care sunt finalizate și care presupun alocarea unor sume în vederea închiderii acestor investiții până la aprobarea bugetului. La 31.12.2024 excedentul anului bugetar este de 1.812 mii lei.

Se supune la vot proiectul de hotărâre, fiind votat în unanimitate de domnii consilieri.

La capitolul diverse dl. Iosub Dănuț solicită, având în vedere împlinirea a 570 ani de la prima atestare documentare a meleagurilor pe care trăim, să fie inițiat un proiect de hotărâre privind declararea zilelor de Rusalii ca zilele comunei Dulcești, solicitare care primește aviz de principiu favorabil.

Dl. Neagu Florin-Vasile menționează că în calitatea sa de membru în Consiliul de Administrație la Școala Gimnazială comuna Dulcești, a făcut demersuri încă din mandatul trecut, ca de la școală să primim o situație cum au fost cheltuiți banii din sursa E, adică acele venituri proprii din încasările din arendarea terenurilor.

Demersul meu pentru această situație din 2021 pană în 2024 a fost pornită din ședința Consiliului de Administrație de acum două luni. Cu destulă greutate a ajuns documentul și la noi la Consiliul Local. Nu a fost discutat în Consiliul de Administrație de la școală.

Vreau să precizez că acești bani pe care școala îi obține din arendarea terenurilor se pot cheltui conform legislației în vigoare, la inițiativa doamnei director, care se propune în Consiliul de Administrație, după obținerea avizului Consiliului de Administrație al școlii se înaintează, atunci când se întocmește bugetul anual al comunei, o solicitare prin care se încearcă să se obține avizul de a se cheltui banii într-un anumit fel, legislația fiind foarte clară cum se cheltuiesc.

În anul 2021 s-au cheltuit 12.500 lei pentru placarea cu gresie a scărilor exterioare de la școală.

În anul 2022 s-au cheltuit 1.872 lei pe trei scaune suport lombar stofă, 9.225 pe o măsuță, cinci dulapuri, trei mese mai mari, o catedră și patru rafturi.

În anul 2023 nu s-a cheltuit nimic.

În anul 2024 s-au cheltuit 2.350 pe un frigider cu două uși, 379 lei pe un cuptor cu microunde, 1.840 lei pe un scaner.

Nimic în neregulă, doar că nu s-a respectat procedura de a se face cheltuiala după aprobarea în cele două consilii.

Sumele din sursa E trebuie să fie anexă la buget.

Pentru vizualizarea întregii ședințe și alte detalii accesați [www.comunadulcesti.ro](http://www.comunadulcesti.ro), secțiunea Consiliul local, ședințele consiliului local și data acesteia, respectiv 27.02.2025.

PREŞEDINTE DE ŞEDINŢĂ SECRETAR GENERAL AL COMUNEI

 Petronel Blaj Mioara-Cristina Adobriței